白鶴觀
作者：白玉蟾
朝代：宋

paragraphs: 琅庭珍館一何清，四壁如銀窗更明。
雨餘草色欺苔色，風送松聲雜澗聲。
芍藥花開今四月，杜鵑啼恨到三更。
我來暫息白鶴觀，憶著故人劉混成。
松殿空遺金鳳舞，芝田不見鐵牛耕。
雲迷古洞虎狼吼，煙鎖平林鳥雀驚。
日暮山屏增紫翠，曉來天籟自簫笙。
杖頭挑月過山北，要趁如今幾日晴。